*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |  |
| --- | --- | --- |
| **1-тоқсан** | 12-ші сабақ | |
| **§20** | Пәннің атауы: Құқық негіздері | |
| **Сабақтың тақырыбы:** | | Сот төрелігі принциптері |
| **Сабақтың мақсаты:** | | 10.1.4.1 – сот төрелігінің принциптерін нақты мысалдар келтіре отырып түсіндіру |
| **Сабақтың барысы:**  Сот билігі Қазақстан Республикасы атынан жүргізіледі. Оның міндеті – азаматтар мен ұйымдардың құқықтарын, бостандықтары мен заңды мүдделерін қорғау, Конституция, заңдар мен басқа да құқықтық актілердің, мемлекеттік халықаралық шарттарының орындалуын қамтамасыз ету. Сот билігі сотта іс жүргізудің азаматтық, қылмыстық және заңда белгіленген басқа да іс жүргізу түрлері арқылы жүзеге асырылады. Заңда қарастырылған жағдайда, қылмыстық сот ісін жүргізу алқабилердің қатысуымен жүзеге асырылады. Қазақстан Республикасындағы сот билігі тұрақты судьялар түріндегі соттарға ғана тиесілі.  *Сот билігі* термині бірнеше мағынада қолданылады:  - біріншіден, сот билігі – өздеріне берілген өкілеттіктерді жүзеге асыру кезіндегі сот органдарының қызметі;  - екіншіден, сот жүйесі – сот органдарының жиынтығы;  - үшіншіден, өкілеттерді бөлу қағидасы тұрғысынан алғанда, сот билігі – мемлекеттік қызметтің белгілі бір саласы, құқықтық жанжалдарды шешу саласында мемлекет шеше алатын қызметтердің жиынтығы.  **Жалпы қағидаттар:**   * Заңдылық қағидаты; * Сот төрелігін жүзеге асыру кезінде адам құқықтары мен бостандықтарын құрметтеу қағидаты; * Сот төрелігін соттың ғана жүргізу қағидаты; * Судьялар тәуелсіздігі қағидаты; * Соттың құзыреттелігі және әділеттілігі қағидаты; * Сот және заң алдында барлық адамдардың теңдігі; * Тараптардың бәсекелестігі мен теңқұқықтылығы қағидаты; * Соттың азаматтарды қорғау құқығы; * Кінәсіздік призумпциясы; * Жариялылық немесе ашық сот ісін жүргізу қағидаты; * Сот өндірісінің тілдік қағидаты; * Азаматтарды сот төрелігін жүзеге асыруға тарту.   **Арнайы қағидаттар:**  ҚР Конституциясының 77-бабы: судья заңды қолданған кезде мынадай қағидаттарды басшылыққа алуы керек:   * адамның кінәлі екендігі заңды күшіне енген сот үкімімен танылғанша, ол жасалған қылмысқа кінәлі емемс деп есептеледі; * бір құқықбұзушылық үшін ешкімді де қайтадан қылмыстық немесе әкімшілік жауапқа тартуға болмайды; * өзіне заңмен көзделген соттылығын оның келісімінсіз ешкімнің өзгертуіне болмайды; * сотта әркім өз сөзін тыңдатуына құқылы; * жауапкершілікті белгілейтін немесе күшейтетін, азаматтарға жаңа мідеттемелер жүктейтін немесе олардың жағдайын нашарлататын заңдардың кері күші болмайды. Егер құқықбұзушылық жасалғаннан кейін ол үшін жауапкершілік заңмен алынып тасталса немесе жеңілдетілсе, жаңа заң қолданылады; * айыпталушы өзінің кінәсіздігін дәлелдеуге міндетті емес; * ешкім өзіне-өзі, жұбайына (зайыбына) және заңмен белгіленген шекте жақын туыстарына қарсы айғақ беруге міндетті емес. Діни қызметшілер өздеріне сеніп сырын ашқандарға қарсы куәгер болуға міндетті емес; * адамның кінәлі екендігі жөніндегі кез келген күдік айыпталушының пайдасына қарастырылады; * заңсыз тәсілмен алынған айғақтардың заңды күші болмайды. Ешкім өзінің жеке мойындауы негізінде ғана сотталуға тиіс емес; * қылмыстық заңды ұқсастығына қарай қолдануға жол берілмейді.   Сонымен сот демократиялық қоғамда ерекше рөл атқарады. Ол сот билігін толыққанды іске асырушы, өзіне тән жанжалдарды шешу әдісі – әділ сот. Қоғам субъектілерінің қарым – қатынасын реттеуші ретінде әрекет етеді. Тек қана сот тұлғаның кінәсін дәлелдеп, жаза тағайындайды. | | |
| **Сабақ барысында орындалатын тапсырмалар:**  1-тапсырма. Кестені толтырыңыз: Терминмен жұмыс   |  |  | | --- | --- | | Сот төрелігі |  | | Сот төрелігі қағидаты |  |   2-тапсырма. Сәйкестендіріңіз:   |  |  |  |  | | --- | --- | --- | --- | | 1 | Заңдылық қағидаты | А | Ешқандай басқа органдар мен адамдар судьяның өкілеттілігі немесе сот билігінің қызметін иемденуге құқылы емес. | | 2 | Сот төрелігін соттың ғана жүргізу қағидаты | Ә | ҚР-сында сот ісі мемлекеттік тілде жүргізіледі және, қажет болған жағдайда, сот ісінде мемлекеттік тілмен қатар орыс тілі және өзге де тілдер қолданылады. | | 3 | Жариялылық немесе ашық сот ісін жүргізу қағидаты | Б | Заңдар мен басқа да нормативтік актілердің сақталуын және орындалуын, ең алдымен, соттың жүзеге асыруы. | | 4 | Сот өндірісінің тілдік қағидаты | В | Бұл істі қарауға қатыспайтын азаматтардың сот отырысына қатысуға құқылы екендігін білдіреді. Бұл барлық қатысушылардың, бірінші кезекте, соттың жауаптылығын арттырады. | | | |
| **Сабақты қорытындылау:**   1. Сот билігіне түсінік беріңдер. 2. Сот төрелігі қағидаттарының мазмұнын ашыңдар. 3. Кінәсіздік презумпциясы қағидаты қалай жүзеге асырылады? Өмірден мысал келтіріңдер. | | |
| **Үйге тапсырма:** 20 параграфты оқу, берілген тапсырманы дәптерге орындау | | |