*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 4-5-ші сабақ |
| **§7-11** | Пәннің атауы: Құқық негіздері |
| **Сабақтың тақырыбы:** | Мемлекет құқықтың ерекше субъектісі: құқықтық нормаларды шығарушы және құқық субъектісі ретінде |
| **Сабақтың мақсаты:** | 10.1.1.3 – құқық жүйесі және оның негізгі элементтерін түсіндіру (құқық нормалары, сала, ішкі сала, құқықтық институт) |
| **Сабақтың барысы:**  Мемлекет – қоғамды басқаратын саяси институт. Мемлекет азаматтар, қоғамдық топтар, таптар мен қауымдастықтардың бірлескен қызметі мен қарым-қатынасын ұйымдастырады, бағыттайды және бақылайды.  Мемлекет заңдарды әзірлейді және қабылдайды. Бұл үдеріс **құқықшығармашылық** деп аталады. Заңды жазу мен қабылдау үдерісі заңшығармашылығы деп аталады. Заңдарды ҚР Парламенті, кей жағдайда, кей жағдайда ғана ҚР Президенті қабылдайды.  *Құқықшығармашылық қызметі* 2 негізгі бөліктен тұрады.   1. Заң шығарудың ұйымдастырушылық мәселелерін қамтиды (нормативтік актінің жобасын дайындау, оны талқылау және т.б.). 2. Нормативтік-құқықтық акт жобасын дайындау туралы шешім қабылдайды.   Осы 2 бөлік тығыз байланысты. Құқықтық құжатты талқылауға, қабылдауға және жариялауға дайындау үдерісі тұтас рәсім болып табылады. Осыған орай құқықшығармашылық үдерісі негізгі 2 сатыға бөлінеді:   1. Мемлекеттің еркін қалыптастыру; 2. Құқық нормаларында мемлекеттің еркін ресми түрде бекіту. Бұл жерде нормативтік актінің жобасы жалпыға міндетті құқықтық актіге айналады.   Мемлекет өзінің билігін жүзеге асыру үшін әртүрлі әдістерді (тәсілдер мен амалдар) пайдаланады.   1. *Сендіру әдісі*. Бұл әдісті қолдану кезінде тұлғаның бойында қажетті түсініктер қалыптастыру үшін идеялық-адамгершілік құралдар арқылы оның еркіне белсенді қысым жасалады. Әдетте, идеялық-адамгершілік құралдар ретінде идеология пайдаланылады. 2. *Мәжбүрлеу әдісі*. Мемлекеттің мәжбүр етуі – жекетұлғаны жүйе көздегендей әрекет етуге итермелеу мақсатында мемлекеттік жүйенің психологиялық, материалдық және құқыққа сай емес болады. 1-шісі – мемлекеттік мәжбүрлеу, оның түрі құқықтық нормалармен арнайы іс жүргізу шеңберінде анықталған. 2-шісі – мемлекеттік органдардың озбырлығы.   **Мемлекеттің мәні** – мемлекеттің басты міндеті. Мемлекеттің мәні мемлекеттік биліктің қызметін, оның мазмұнын, мақсатын, міндеттерін және оған тиесілігін анықтайды. Кез келген мемлекетте бір-біріне қайшы келетін *таптық* және *жалпы әлеуметтік* мән болады.  Мемлекет қызметінің мынадай құрамдас бөліктерін қарастыруға болады:   * мемлекет функциясының субъектілігі; * мемлекет функциясының мазмұны; * мақсаттары мен міндеттері; * өкілеттілігінің көлемі; * мемлекет функциясын іске асырудың формасы мен әдістері.   Мемлекеттің мәні мемлекеттің мазмұнын, міндеттерін, мемлекеттік биліктің функциясын және оның тиесілігін анықтайды. Мемлекеттің функциялары - мемлекеттің мәні мен оның әлеуметтік бағытын білдіретін, қоғамдық өмірдің басты саласында тұрақты қалыптасқан мемлекеттік қызметтің негізгі бағыттары. Қазіргі замандағы демократиялық мемлекеттің негізгі функциясы - адамның бостандығы мен құқығын сақтау және қорғау.  Мемелекет механизмі - мемлекеттің міндеттері мен функцияларын жүзеге асыруға бағытталған мемлекеттік органдар жүйесі. Мемлекеттік аппарат мемлекет механизмінің негізі болып табылады. Мемлекеттік аппарат мемлекеттік органдардан тұрады. Мемлекеттік органда мемлекеттік қызметшілер жұмыс істейді. Мемлекеттік қызметшілер – басқару ісімен арнайы айналысатын айрықша топ, адамдар санаты. Мемлекеттік қызметшілердің құқықтық жағдайы арнайы заңмен реттеледі, онда мемлекеттік қызметшілердің түрлері, міндеттері мен құқықтары айқын көрсетілген.  Мемлекет нысаны қоғамды *кім* және *қалай* басқаратынын, ондағы мемлекеттік-биліктік құрылымдардың *қалай* құрылғанын және *қалай* әрекет ететінін, осы аймақтағы тұрғындардың *қалай* біріккенін, олардың әртүрлі аймақтық және саяси құрылымдар арқылы мемлекетпен *қалай* байланысатынын анықтайды. Сонымен қатар саяси билік қандай әдістер мен тәсілдердің көмегімен жүзеге асырылатынын, қоғамдағы тұлғаның құқықтық жағдайын және оның құқықтары мен бостандықтарының *қандай* көлемде екенін анықтайды.  *Мемлекет нысаны* – басқару түрінде, мемлекеттік құрылым мен саяси (мемлекеттік) режім түрінде көрініс табатын мемлекеттік билікті ұйымдастыру.  **Мемлекет нысаны**:   * *Басқару нысаны:* * монархия (абсолютті, шектелген); * республика (президенттік, парламенттік, аралас). * *Мемлекеттік-аумақтық құрылым нысаны:* * жай немесе унитарлы (ҚР, Франция, Польша); * күрделі (империя (Рим империясы), федерация (АҚШ, РФ,), достастық (Еуропалық Одақ), конфедерация (ТМД). * *Саяси режім нысаны:* * демократиялық; * антидемократиялық (тоталитарлық, авторитарлық).   **Монархия** 2-ге бөлінеді:   1. Шектелмеген (абсолюттік) 2. Шектелген (конституциялық, парламенттік, дуалистік).   **Республика** түрлері:   1. Парламенттік (Германия, Үндістан). Мұндағы басты мемлекеттік орган – Парламент. 2. Президенттік (АҚШ, ҚР, Франция). Мұндағы басты мемлекеттік орган – Президент.   Соңғы жылдары аралас президенттік-парламенттік республикалар пайда болды, онда үкіметті президент пен парламент бірге құрады. Қазіргі өркениетті қоғамдағы басқару нысандары арасында елеулі айырмашылықтар кездеспейді. Оларды ортақ мақсаттар мен міндеттер біріктіреді.  **Жай немесе унитарлы (біртұтас) мемлекет** – орталықтандырылған біртұтас мемлекет, оның жеке әкімшілік-аймақтық бірліктері мемлекеттік құрылым мәртебесіне ие болмайды, олардың тәуелсіздік белгілері жоқ.  **Күрделі мемлекет** – белгілі бір дәрежедегі дербестікке ие жекелеген мемлекеттік құрылымдардан құралған мемлекет.  **Империялар** – күштеу арқылы құрылатын күрделі мемлекеттер, оның құрамдас бөліктері жоғары билікке бағынышты болады.  **Конфедерация** – егеменді мемлекеттердің уақытша одағы, нақты тарихи кезеңнің шегінде белгілі бір мақсаттарға қол жеткізу үшін құрылады.  **Федерация** – күрделі одақтас мемлекет, оның бөліктері мемлекеттік құрылымдр болып табылады және белгілі бір дәрежедемемлекеттік егемендікке ие болады.  **Достастық** – ортақ белгілермен, біртектіліктің белгілі бір деңгейімен сипатталатын мемлекеттердің ұйымдастырылған бірлестігі.  **Мемлекеттер одақтастығы** – қоғамды мемлекеттік ұйымдастырудағы өтпелі нысан.  **Демократиялық режімде** адамның құқықтары мен бостандықтары қорғалып, кепілдік беріледі. Билік жекетұлға мен қоғамның мүдделерін іске асырылады.  **Антидемократиялық режімде** билік реакциялар қолында болады және ол диктаторлық әдістер арқылы жүзеге асырылады.Антидемократиялық режімнің тирандық, деспоттық, фашистік, тоталитарлық, авторитарлық тәрізді бірнеше түрі бар.  Осыған байланысты басқару нысаны – жоғарғы билік органдары құрылымының көрінісі. Саяси (мемлекеттік) режім нысаны – адам құқықтары мен бостандықтарын қамтамасыз етудің көрсеткіші. | |
| **Сабақ барысында орындалатын тапсырмалар:**  1-тапсырма. Мемлекет пен жеке немесе заңды тұлғаның өкілеттіліктерін салыстырыңыз:  ÐÐ°ÑÑÐ¸Ð½ÐºÐ¸ Ð¿Ð¾ Ð·Ð°Ð¿ÑÐ¾ÑÑ Ð²ÐµÐ½Ð½ Ð´Ð¸Ð°Ð³ÑÐ°Ð¼Ð¼Ð°ÑÑ  2-тапсырма. Кестені толтырыңыз:   |  |  | | --- | --- | | **МОНАРХИЯ** | **РЕСПУБЛИКА** | | Қалыптасу тәсілі бойынша | | |  |  | | Әрекет ету уақыты бойынша | | |  |  | | Мемлекет басшыларының жауаптылығы | | |  |  |   3-тапсырма. Кестені толтырыңыз:   |  |  | | --- | --- | | **Демократиялық саяси режімнің белгілері** | **Антидемократиялық режімнің белгілері** | |  |  | |  |  | |  |  | |  |  | |  |  | |  |  | |  |  | |  |  | | |
| **Сабақты қорытындылау:**   1. Мемлекет мәніне сипаттама беріңдер. Қазіргі демократиялық мемлекеттің мәні неде? 2. Мемлекеттің функцияларына анықтама беріп, жіктеңдер. 3. Мемлекеттік орган деген не? Оның ерекше белгілерін атаңдар. Қандай мемлекеттік органдарды білесіңдер? 4. «Мемлекет нысаны» ұғымының мәні қандай? Республиканың монархиядан айырмашылығы неде? | |
| **Үйге тапсырма:** 7-11 параграфты оқу, берілген тапсырмаларды орындау | |