*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 7-ші сабақ |
| **§12-13** | Пәннің атауы: Құқық негіздері |
| **Сабақтың тақырыбы:** | Құқықтық мемлекет түсінігі және оның принциптері |
| **Сабақтың мақсаты:** | 10.1.1.4 – мемлекетті құқық және құқықтық қатынастың негізгі субъектісі ретінде анықтау |
| **Сабақтың барысы:**  **Құқықтық мемлекет** – тұлға мен қоғам мүддесін қорғайтын мемлекет. Мұнда адам, оның өмірі, құқығы мен бостандығы жоғары құндылық болып табылады.  Құқықтық мемлекет заңдарға, адамгершілік нормаларына және ізгілікке негізделеді. Яғни, құқықтық мемлекетте барлық субъектілер заңдарды біледі, құрметтейді, мораль мен адамгершілік нормаларын ұстанады. Әрине, осындай мемлекетті мінсіз деп есептеуге болады. Сондықтан мұндай мемлекетті құру – ұзақ та күрделі үдеріс. Құқықтық мемлекет идеясы сонау антикалық дәуірден бастау алады. Мысалға Платон, Аристотель, әл-Фараби, Монтескье, Д.Локк және т.б. еңбектерін атап өтеуге болады.  **Құқықтық мемлекеттің негізгі** **қағидаттары.** Қағидаттар негізінде құқықтық мемлекет дамып, өмір сүреді.  ***Құқықтық мемлекеттің қағидаттары:***   1. Құқықтық басымдылық қағидаттары; 2. Адам мен азаматтың құқықтық қорғалу қағидаты; 3. Билікті бөлу қағидаты; 4. Заңның үстемдігі қағидаты; 5. Соттардың тәуелсіздігі қағидаты; 6. Мемлекет пен жеке тұлғаның өзара жауаптылық қағидаты.   **Құқықтық мемлекетке қойылатын жалпы талаптар:**   * заңдардың барлық таптар мен әлеуметтік топтардың маңызды мүдделеріне, әлеуметтік-экономикалық үдеріске және қоғамдағы моральды-психологиялық ахуалға сай келуі; * ағымдағы заңнаманың Конституцияға қатаң сәйкес келуі; * заң үстемдігін заң аясындағы нормативтік актілерде іс жүзінде қамтамасыз ету; * азаматтардың құқықшығармашылық үдерісіне қатысуында іріктелген демократиялық рәсімдердің болуы; * қоғамдық пікірді ескеруі; * мемлекеттік, әлеуметтік құрылымдардың барлық деңгейінде субъектілер арасындағы даулы және жанжалды жағдайлады шешуде заңды механизмнің болуы; * азаматтардың құқықтық білімі мен құқықтық мәдениетінің жоғары деңгейде болуы. | |
| **Сабақ барысында орындалатын тапсырмалар:**  1-тапсырма. Кестені толтырыңыз:   |  |  |  | | --- | --- | --- | | № | **Құқықтық мемлекеттің қағидаттары** | **Мағынасы** | | 1 |  |  | | 2 |  |  | | 3 |  |  | | 4 |  |  | | 5 |  |  | | 6 |  |  |   2-тапсырма. Кестені толтырыңыз:   |  |  |  | | --- | --- | --- | | **Билікті бөлу жүйесі** | | | |  |  |  | |  |  |  |   3-тапсырма. Сәйкестендіріңіз:   |  |  |  |  | | --- | --- | --- | --- | | 1 | Теңгерім және тежемелік жүйе | А | Мемлекет басшысының заң шығарушы орган қабылдаған заңның қабылдануын тоқтату немесе болдырмау құқығы. | | 2 | Вето | Ә | Жоғары лауазымды адамға сенімсіздік білдіру, оны қызметтен босату, заңды түрде жауаптылыққа тарту. | | 3 | Импичмент | Б | Мемлекеттік билік тармақтары қатынастарында қолданылатын заңдық шектеулер жиынтығы: заң шығарушы, атқарушы, сот төрелігі. Олар вето институтын, импичмент институтын, сенімсіздік туралы дауыс беру жүйесін, мемлекеттік органдарды сайлау және тағайындау институты, соттардың тәуелсіздігін қамтиды. |   4-тапсырма. Кестені толтырыңыз:   |  |  | | --- | --- | | Абсолютті вето |  | | Салыстырмалы вето |  | | |
| **Сілтеме:** <http://adilet.zan.kz> | |
| **Сабақты қорытындылау:**   1. Билікті бөлу қағидаттарының басты мақсаты қандай? 2. Тежемелік және тепе-теңдік жүйесінің мағынасын анықтаңдар, мемлекеттік билікті шектеуге бағытталғанын дәлелде. 3. Вето дегеніміз не? Абсолюттік және салыстырмалы вето арасында қандай айырмашылық бар? | |
| **Үйге тапсырма: 12-13 параграфты оқу берілген тапсырманы орындау** | |