*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 1-ші сабақ |
| **§1** | Пәннің атауы: Құқық негіздері |
| **Сабақтың тақырыбы:** | Мемлекет және құқық туралы негізгі ұғымдар |
| **Сабақтың мақсаты:** |  |
| **Сабақтың барысы:**  «Құқық» ұғымы – күрделі құбылыс. Құқық әлеуметтік феномен және қоғамдық қатынастарды реттеуші ретінде мемлекетпен бірге қалыптасты. Сондықтан құқық термині шындық, әділеттілік, сөздерімен мәндес келеді. Бұл сәйкестік кездейсоқ емес, өйткені әділеттілік, теңдік, бостандық сияқты жалпыадамзаттық идеялар, құндылықтар – құқықтың негізі. Құқық сөзі, кең мағынасында, адам сана-сезімімен және мемлекеттің мәжбүр ету күшімен қамтамасыз етілетін жалпыадамзаттық құндылықтарға негізделген қоғамдық тәртіпті білдіреді. Сондай-ақ адамның қоғамдағы орнын, құқығы мен міндеттерін бейнелейді. Құқық - қолданыстағы заңдармен байланысты және қылмыстық қолсұғушылықтан қорғаушы құрал. Осыған байланысты құқықты 3 элементтен тұратын күрделі құбылыстардың бірі деп қорытындылауға болады. Олар:   1. Құқықтық идеялар, құқықтық сана; 2. Құқықтық нормалар; 3. Осы нормалармен реттелетін қоғамдық қатынастар.   Заң тұрғысынан алсақ, құқық - қоғамдық қатынастарды реттейтін, мемлекет кепілдік беріп, бекіткен жалпыға міндетті құқықтық номалардың жиынтығы.  «Құқық» түсінігі объективті және субъективті мағынада қолданылады.  Объективті мағынадағы құқық – қолданыстағы заңнама, ал субъективті мағынада – нақты мүмкіндіктер, құқықтар, талаптар, заңды мүдделер. Сонымен бірге қолданыстағы заңнама негізінде және осы заңгама аясында заңдық әрекетке қатысушылар арасында туындайтын міндеттер.  Мемлекет – қоғамды басқаратын саяси институт. Мемлекет – қоғамды басқаратын саяси институт. Мемлекет азаматтар, қоғамдық топтар, таптар мен қауымдастықтардың бірлескен қызметі мен қарым-қатынасын ұйымдастырады, бағыттайды және бақылайды.  Мемлекет – жария-саяси биліктегі ерекше аппарат. Оның негізгі міндеті – қоғамды басқару, қоғамдық тәртіпті қамтамасыз ету, азаматтардың құқықтары мен бостандықтарын қорғау.  **Мемлекет белгілері:**   1. Аймақтың және халықтың болуы. 2. Жария (мемлекеттік) биліктің болуы. 3. Мемлекеттің егемендігі. 4. Құқықтардың, заңдардың болуы. 5. Салық және салық жүйесінің болуы. | |
| **Сабақ барысында орындалатын тапсырмалар:**  1-тапсырма. Төмендегі кестені толтырыңыз:   |  |  | | --- | --- | | Құқық ұғымы | | | Субъективті | Объективті | |  |  |   2-тапсырма. Венн диаграммасы арқылы мораль мен құқықтың айырмашылығы мен ұқсастықтарын анықтаңыз:  **Мораль Құқық**  ÐÐ°ÑÑÐ¸Ð½ÐºÐ¸ Ð¿Ð¾ Ð·Ð°Ð¿ÑÐ¾ÑÑ Ð²ÐµÐ½Ð½ Ð´Ð¸Ð°Ð³ÑÐ°Ð¼Ð¼Ð°ÑÑ  3-тапсырма. Кестені толтырыңыз:   |  |  | | --- | --- | | **Ұғымдар** | **Анықтамасы** | | **Құқық** |  | | **Құқықтық нормалар** |  | | **Моральдық нормаларды** |  |   4-тапсырма. Төмендегі ұғымдарды пайда болу ретімен орналастырыңыз:  >құқық< >мемлекет< >қоғам< | |
| **Сабақты қорытындылау:**   1. «Құқық» ұғымына анықтама беріп, оның негізгі белгілеріне тоқталыңдар. 2. Құқықтың құндылығы неде? 3. Сен өз құқығыңды қорғай аласыңба? 4. Құқық қоғамның әлеуметтік өмірінде қандай? 5. «Мемлекет» түсінігінің мазмұнын ашып, негізгі белгілерін көрсетіңдер. 6. Мемлекет пайда болғанға дейінгі адамзаттың даму кезеңдерін атаңдар. | |
| **Үйге тапсырма:** Оқулықтағы 6-8 беттерді оқу, берілген тапсырманы дәптерге орындау | |