*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 3-ші сабақ |
| **§5-6** | Пәннің атауы: Құқық негіздері |
| **Сабақтың тақырыбы:** | Құқық жүйесі: сала, құқықтық институт, құқықтық норма |
| **Сабақтың мақсаты:** | 10.1.1.2 – құқықтың функционалдық маңызын нақты мысалдар арқылы ашу |
| **Сабақтың барысы:**  Құқық – күрделі, жүйелі қоғамдық құбылыс.  **Құқық жүйесі** – қолданыстағы құқықтық нормалардың тұтастығы мен үйлесімімен және олардың салаларға, тармақтарға, құқықтық институттарға логикаға сәйкес бөлінуінен көрінетін құқықтың ішкі құрылымы.  Құқықтың жүйелік құрылымы дегеніміз – өзара иерархиялық (сатылық) байланыстағы көптеген элементтен тұратын біртұтас құрылым. Құқық салалары – құқық нормаларының ірі бірлестігі.  Бір құқық саласын екіншісінен ерекшелендіретін негізгі фактор құқықтық реттеудің пәні мен әдісі болып табылады.  *Құқықтық реттеу пәні* – белгілі бір құқық саласының нормаларына әсер ететін қоғамдық қатынастардың біртекті түрі.  Құқықтық реттеудің төмендегідей әдістері бар:   * *рұқсат беру* – өз мүддесіне сай белсенді, оң іс-әрекеттер жасауға құқық беру; * *міндеттеу* – мемлекеттің немесе үшінші адамның пайдасына белсенді, оң іс-әрекеттер жасауға міндеттер жүктеу; * *тыйым салу* – белгілі бір іс-әрекеттерден қалыс қалу міндеттерін жүктеу; * *ұсыныс* – құқықтық реттеудің қосымша әдісі. Белгілі бір жағдайдағы оңтайлы іс-әрекет түрлеріне сай заң шығарушының кеңесі.   Құқықтық реттеуде әрбір саланың өзіндік арнайы әдісі болады. Құқық салалары қоғамдық қатынастардың деңгейіне байланысты құқықтық реттеу әдістерін әртүрлі үйлесімде пайдаланады.  Құқықтық реттеудің мынадай негізгі әдістері бар:   1. *императивтік әдіс* – тыйым салулар, міндеттемелер, жазаларға негізделген биліктің нұсқаулары мен субординация әдістері. 2. *диспозитивтік әдіс* – тараптардың теңқұқықтылығы (теңдігі), рұқсат ететін нормаларға негізделеді.   Сонымен қатар қосымша әдістер де бар:   * *ынталандыру әдісі* – мақтауға лайықты ісі үшін сыйақы беру әдісі. Оған жеңілдіктерді де жатқызуға болады. * *ұсыныс әдісі* – қоғам мен мемлекет үшін қажетті нақты іс-әрекетті жүзеге асыруға кеңес беруге негізделеді.   Құқық жүйесінің құрылымдық элементтері дегеніміз – құқық нормалары, құқық институттары, құқықтың ішкі салалары, құқық салалары.  **Құқықтық** **норма** немесе құқықтың ішкі нормалары – қоғамдық қатынастарды реттейтін, мемлекет тарапынан кепілдік берілген және санкцияланған әрі нормативтік акті баптарында көрініс тапқан жалпыға міндетті тәртіп ережесі. Құқықтық норма 3 элементтен – гипотеза, диспозиция және санкциядан тұрады.  **Құқық институттары** – қоғамдық қатынастардың белгілі бір түрін (тобын) реттейтін заң нормаларының жиынтығы. Құқық институты - құқықтық нормалардың салыстырмалы түрдегі шағын, тұрақты жиынтығы.  **Құқық салалары** дегеніміз – құқықтық реттеу әдісі арқылы біртекті қоғамдық қатынастарды сапалы реттейтін құқықтық нормалар жиынтығын білдіретін ең ірі құқық жүйесі.  Осыған байланысты құқық жүйесі мынадай элементтерден тұрады: құқық саласы, құқықтың ішкі саласы, құқық институттары, құқық нормалары.  Заң әдебиеттерінде төмендегідей құқық салалары көрсетіледі:   * конституциялық (мемлекеттік) құқық; * азаматтық құқық; * әкімшілік құқық; * қылмыстық құқық; * жер құқығы; * еңбек құқығы; * отбасы-неке құқығы; * қылмыстық іс жүргізу құқығы; * аграрлық (ауылшаруашылық) құқығы; * қылмыстық-атқару құқығы; * экологиялық (табиғатты қорғау) құқығы; * қаржы құқығы; * азаматтық іс жүргізу құқығы; * халықаралық құқық және т.б.   Әр құқық саласының өз пәні мен құқықтық реттеу әдісі бар. | |
| **Сабақ барысында орындалатын тапсырмалар:**  1-тапсырма.   |  |  | | --- | --- | | **Құқық саласы** | **норма** | | Азаматтық құқық |  | | Еңбек құқығы |  | | Отбасы құқығы |  | | Қылмыстық құқық |  |   2- тапсырма.   |  |  |  | | --- | --- | --- | | **ҚҰҚЫҚ НОРМАЛАРЫНЫҢ ҚҰРЫЛЫМЫ** | | | | Гипотеза (болжау) | диспозиция | санкция | |  |  |  |   3-тапсырма. Құқық нормалары элементтерін анықтаңыз (болжам, диспозиия, санкция)   |  |  |  | | --- | --- | --- | | 18 жасқа толған Қазақстан Республикасының азаматы | Сайлауға қатысу құқығы бар | Сайлайды және сайлана алады | |  |  |  | | |
| **Сабақты қорытындылау:**   1. Құқық нормалары қандай элементтерден тұрады? 2. Құқық жүйесінің қандай элементі ең ірі саналады? 3. Негізгі құқық салаларына қысқаша сипаттама беріңдер. 4. Құқық жүйесіндегі конституциялық құқықтың негізгі рөлін анықтаңдар. | |
| **Үйге тапсырма:** 5-6 параграфты оқу, тапсырманы дәптерге орындау, кесте толтыру | |