*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |  |
| --- | --- | --- |
| **1-тоқсан** | 10-ші сабақ | |
| **§16** | Пәннің атауы: Құқық негіздері | |
| **Сабақтың тақырыбы:** | | Адам құқықтары түсінігі |
| **Сабақтың мақсаты:** | | 10.1.3.1 – тұлғаның құқықтық мүмкіндіктері түсінігін көрсете отырып, адамның құқығы мен бостандығы ұғымдарын түсіндіру |
| **Сабақтың барысы:**  **«Адам»** ұғымы биологиялық тұрғыдан белгілі бір физиологиялық қасиеттергеие тірі табиғат өкілі ретінде сипатталады. Адам – өз бойында биологиялық және әлеуметтік бастауларды байланыстыратын тіршілік иесі, оған психикалық даму формасы – сана-сезім тән. «Тұлға» ұғымы адамды қоғамдағы өзінің орны мен рөлін, оның алдындағы жауаптылығын сезіне алатын жан ретінде әлеуметтік жағынан сипаттайды. «Азамат» ұғымын адамды нақты бір мемлекетпен орнықты құқықтық байланыс орнатқан жан ретінде заңдық тұрғыдан сипаттайды.  Осыған байланысты «адам», «тұлға», «азамат» ұғымдары қатынасын былай қорытуға болады:   * адам – әлеуметтік-биологиялық ұғым; * тұлға – әлеуметтік ұғым; * азамат – құқықтық ұғым.   Адам құқығы – оның әрекетінің мүмкіндіктері, нақты адамға қатысты барлығы сақталуы тиіс талаптар.  «Адам құқығы» ұғымымен қоса, ар-ұждан бостандығы, діни сенім бостандығы, ой еркіндігі мен сөз бостандығы т.б. терминдер қолданылады. Адам бостандығы – мемлекеттің араласуына болмайтын сала. Мемлекет тек қана құқықтық нормалар арқылы адамның өз қалауы бойынша әрекет ететін, не етпейтін шекарасын, аумағын белгілейді. Мемлекет адамның бостандығына арааспауы тиіс, ол тек адам бостандығын биліктің үстемдігі мен басқа да тұлғалардың араласуынан қорғауды қамтамасыз етуі керек.  Адамның өмір сүру мен лайықты өмір сүру құқығын жүзеге асыру үшін, оның дүниеге келуі ғана жеткілікті. Ал қалған құқықтарын жүзеге асыру үшін адамда азаматтық, тұлғалық қасиеттер болуы тиіс. Адам құқықтары мен бостандықтары табиғи әрі ажырамас сипатта болады, туғаннан бастап беріледі, ең жоғары құндылық болып танылады және сарқылмайды.  Адам құқығының белгілері:   * олар қоғамда өмір сүру жағдайының үнемі өзгеріп отыруына байланысты адамның табиғи және әлеуметтік мәні негізінде пайда болады және дамиды; * объективті түрде қалыптасады және мемлекеттің мойындауына тәуелді емес; * туғанынан беріледі; * табиғи қажеттілік (ауа, жер, су және т.б.) ажырамас сипаты болады; * тікелей қолданыста болады; * ең жоғары әлеуметтік құндылық болып танылады; * құқықтың қажетті бөлігі болып, оның нақты бір түрі ретінде көрініс табады; * жеке адамның өз қалауынша әрекет етуіне мүмкіндік жасайтын немесе оның белгілі бір игіліктерге ие болуын қамтамасыз ететін, мемлекет пен адамдар арасындағы қарым-қатынастарды тұжырымдайтын қағидаттар мен нормаларды білдіреді; * оларды тану, сақтау және қорғау – мемлекеттің міндеті. * Осыған байланысты адам құқығы – адамның мүдделерін қанағаттандыруға бағытталған, заңмен қорғалатын ықтимал мінез-құлық шарасы. Адам құқығы дүниеге келген сәттен бастап пайда болып, абсолютті және ажырамас сипатта болады. | | |
| **Сабақ барысында орындалатын тапсырмалар:**  1-тапсырма. Кестені толтырыңыз:   |  |  | | --- | --- | | Адам құқықтарының белгілерін атаңдар |  | |  | |  | |  | |  | |  | |  | |  |   2-тапсырма. Сәйкестендіріңіз:   |  |  |  |  | | --- | --- | --- | --- | | 1 | адам | А | құқықтық ұғым | | 2 | тұлға | Ә | әлеуметтік-биологиялық ұғым | | 3 | азамат | Б | әлеуметтік ұғым |   3-тапсырма.   |  |  | | --- | --- | | ҚР азаматтарының құқықтары | ҚР азаматтарының міндеттері | |  |  | | | |
| **Сілтеме:** <http://adilet.zan.kz/kaz/docs/K950001000_> | | |
| **Сабақты қорытындылау:**   1. Адам құқығы дегеніміз не? Ол қайдан шықты? 2. Адам құқығын неге сыйлау керек? 3. Адам құқығын қамтамасыз етудегі мемлекеттің рөлі қандай? | | |
| **Үйге тапсырма:**  16 параграфты оқу, тапсырманы орындау | | |