*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 2-ші сабақ |
| **§2-3** | Пәннің атауы: Құқық негіздері |
| **Сабақтың тақырыбы:** | Құқықтың негізгі белгілері мен функциясы |
| **Сабақтың мақсаты:** | 10.1.1.1 – құқық белгілерін қорытындылай отырып ұғымын түсіндіру |
| **Сабақтың барысы:**  **Құқықтың қайнар көздері** – мемлекеттің құқық нормаларын ресми акт түрінде бекітілуі. Демек, құқықтың қайнар көздері – құқық нормаларының бекітілуі және көрініс табуының мемлекет шығарған немесе ол мойындаған ресми-құжаттық нысандары, оларға заңды, жалпыға міндетті мағына беру.  Құқықтың қайнар көздері:   1. Құқықтық әдет-ғұрыптар 2. Сот прецеденті 3. Нормативтік шарт 4. Нормативтік-құқықтық акт   **Құқық** – қоғамдық қатынастарды реттеуші. "Құқық" ұғымына сәйкес біз оның белгілері мен функцияларын анықтаймыз.  Сипаты Функциясы      Белгісі қызмет бағыты  **Құқық негізгі белгілері:**   1. Ерікті сипаты; 2. Жүйелілігі; 3. Формальды анықтылық; 4. Мемлекеттің күшіне сүйенуі (мемлекетпен байланыстылығы); 5. Жалпы міндеттілік сипаты; 6. Реттеушілік.   **Құқық функциясы** – қоғамдық қатынастарды тәртіпке келтіруде құқықтың рөлін білдіретін құқықтық ықпалдың негізгі бағыттары.  Құқық функцияларын 2 топқа бөледі.  1) Жеке алғанда, жалпыәлеуметтік функцияларға:  а) экономикалық функция – мысалы, азаматтық-құқықтық келісімшарттар материалдық игіліктердің орнын ауыстыру үрдісін қамтамасыз етеді;  ә) саяси функция – құқық саяси жүйе субъектілерінің қызметін реттейді;  б) коммуникативті функция – құқықтың көмегімен басқару объектілерінің арасындағы байланыс қамтамасыз етіледі;  в) экологиялық функция.  2) Арнайы-заңи функциялар:  а) регулятивті – түрлі жағдайларда адамдардың өзін-өзі ұстау ережелерін анықтау арқылы қоғамдық қатынастарға құқықтық ықпал жасау, қоғамдық тәртіпті қамтамасыз ету.  ә) қорғаушы – арнайы қорғаушы нормаларды қолдану жолымен іске асатын аса елеулі қоғамдық қатынастарды қорғауға бағытталған функция;  б) бағалаушы – құқықтың кімде-кімнің әрекеттерінің заңды немесе заңсыздығын анықтау барысында өлшем ретінде қызмет етуі;  в) тәрбиелік функция – құқық белгілі бір идеологияны айқындайды, адамдардың мінез-құлқына әсер етеді  Құқықтың негізгі функциялары – реттеушілік және қорғаушылық.  *Құқықтың реттеушілік функциясы* жағымды мінез-құлық ережелерін орнатуда, құқық субъектілеріне заңды міндеттерді жүктеп, оларға субъективті құқық ұсынғанда іске асады. Сонымен бірге құқықтың мақсаты – қоғамның, мемлекет пен жекетұлғаның мүдделеріне сәйкес қарым-қатынасты бекіту және дамытуға ықпал ету.  *Қорғаушылық функциясы*. Мұнда құқық жалпыға міндетті, аса маңызды экономикалық, саяси, ұлттық және жеке қатынастарға, олардың дербестігін қорғау арқылы қоғамдық қатынастарға әсер етеді. Заңдық тұрғыдан қорғау шаралары мен заңды жауаптылықты, олардың жүктелуі мен орындалу тәртібін бекітеді.  Қорғаушылық функциясы тәртіпсіздік жасағаны үшін жауаптылыққа тарту түрлерін заңмен бекітеді. Бұл функция адам құқықтарын шектейтін жаза тағайындалған кезде әрекет етеді.  Сонымен бірге құқық тәрбиелік және идеологиялық тәрізді қосымша функцияларды да атқарады.  *Тәрбиелік функциялар* құқықтық нормалардың азаматтардың құқықтық санасына әсер етуі, құқықтық талаптарды орындауға нақты нұсқау қалыптастыруы құқықбұзушылыққа жол бермеу дегенді білдіреді.  *Идеологиялық функциялар* құқықта азаматтардың барлығы әділетті әрі қажетті деп қабылдайтын идеялардың бар екенін білдіреді. | |
| **Сабақ барысында орындалатын тапсырмалар:**  1-тапсырма. Қазақстандық құқық көздерін ажыратып көрсетіңіз:   1. ҚР Конституциясы. 2. «Жеті жарғы». 3. Құқық туралы халықаралық билль. 4. Компания президентінің бұйрығы. 5. «Азаматтық туралы» ҚР заңы. 6. ҚР Қылмыстық кодексі   2-тапсырма. Мысал келтіріңіз.     |  |  | | --- | --- | | Құқық функциялары | | | Жалпыәлеуметтік | Арнайы-заңи | | 1  2  3  4 | 1  2  3  4 |   3-тапсырма. Мәтелдердің мағынасын түсіндіріңіз:  «Сот сотты да соттайды».  «Заңды айналып өтуге болады».  «Достарыңды жәбірлеме, жауларыңа әділ бол».  «Кімнің құқығы көп болса, соныкі жөн».  «Заң өрмекшінің торындай – ара өтіп кетиеді, шыбын ұсталып қалады».  «Күштімен күреспе, алпауытпен соттаспа».  «Заң дерт секілді – қалай бұрсаң, солай жүреді». | |
| **Сабақты қорытындылау:**   1. Құқықтың қайнар көздері деген не? 2. Құқықтың қайнар көздеріне не жатады? 3. Құқықтың қандай белгілері бар? Оларды түсіндіріңдер. 4. Құқық функцияларын атаңдар. Құқықтың әрбір функциясына тоқталып, тәжірибеден мысалдар келтіріңдер. | |
| **Үйге тапсырма:** §2-3-ті оқу, параграф соңындағы тапсырмаларды орындау | |