*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 6-ші сабақ |
| **§12-14** | Пәннің атауы: Құқық негіздері |
| **Сабақтың тақырыбы:** | Құқықтық мемлекет, азаматтық қоғам |
| **Сабақтың мақсаты:** | 10.1.2.1 – құқықтық мемлекеттің принциптерін айқындау;  10.1.2.2 – әлемдік тәжірибедегі құқықтық мемлекеттің мәні мен функционалдық маңызы туралы білімін көрсету |
| **Сабақтың барысы:**  **Құқықтық мемлекет** – тұлға мен қоғам мүддесін қорғайтын мемлекет. Мұнда адам, оның өмірі, құқығы мен бостандығы жоғары құндылық болып табылады.  Құқықтық мемлекет идеясы, ең алдымен, озбырлықтың барлық түрлеріне қайшы келеді. Құқықтық мемлекеттің идеясы төмендегі мақсаттарға қол жеткізуге бағытталған.:   * билікті шектеу. Құқықтық мемлекет заң жүзінде биліктің қоғам мен әрбір адамның өміріне араласу шегарасын белгілейді; * жоғары құқық2тық мәдениетті және заңды құрметтеуді қалыптастыру. Бұл жерде мемлекет барлық құқық субъектілерінен құқыққа сай мінез-құлықты күтеді; * азаматтардың бостандықтары мен құқықтарын сақтау және қорғау; * қақтығыстарды бейбіт жолмен шешу қағидаты, базалық мәдени құндылықтарды бекіту.   Құқықтық мемлекеттің мұрат-мақсаттары нақты бір мемлекеттің тәжірибесіне тәуелді емес. Әрбір елдің осы мұрат-мақсаттарды жүзеге асыруда көптеген ерекшеліктері бар. Ол сол елдің түрлі әдет-ғұрыптары мен олардың тарихына (қоғамның ғылымы мен мәдениетінің даму деңгейі, адамгершілік-рухани әлеуеті) байланысты.  Құқықтық мемлекеттің қалыптасуы – күрделі және ұзақ үдеріс. Құқықтық мемлекетті құру, ең алдымен, қоғамды демократияландыру арқылы жүруі тиіс. Алайда бұл жол мүлдем оңай емемс, ұзақ, кейде қантөгіспен келеді.  Құқықтық мемлекеттегі құқықтың басты міндеті – бір мәмілеге келу. «Жалпы игіліктерге» қол жеткізу мақсаты бойынша мемлекетті қалыптастырудың негізінде қарама-қайшы мүдделердің ымыраға келуі жатыр. Құқытық мемлекет консенсуалды болып табылады. Таптарды басып-жаншу және жоюға негізделген тоталитарлық мемлекетпен салыстырғанда құқықтық мемлекетті қалыптастыру дегеніміз - билік жүргізуде зорлық-зомбылықтан бас тарту, қайшылықтар мен келіспеушіліктерді жою үшін тек демократиялық институттарды қолдану.  Осылайша құқықтық мемлекет құқық пен заңның үстемдігін қамтамасыз етеді; адам құқықтары мен бостандықтарына; заң мен сот алдында барлығының тең болатынына барынша кепілдік береді.  **Құқықты мемлекеттің бес белгілері**   1. Мемлекет аумағындағы заң үстемдігі; 2. Билік бөлінісіндегі қағидаттардың сақталуы 3. Жеке тұлғаның және мемлекеттің өзара жауапкершілігі; 4. Құқық үстемдігі; 5. Адам құқықтары мен бостандықтарының кепілдіктері.   Азаматтық қоғам деп экономикалық, әлеуметтік, қоғамдық-саяси, мәдени, діни, отбасылық құрылымдардың шеңберінде мемлекеттің және оның органдарының араласуынсыз дамитын тұлғааралық және топаралық қатынастардың жиынтығын айтамыз.  **Азаматтық қоғам құрылымы**:   1. Экономикалық жүйе 2. Саяси жүйе 3. Ақпараттық жүйе 4. Әлеуметтік жүйе 5. Рухани-мәдени жүйе.   Мемлекеттің негізін басқару және қаржы институттары, күш танытатын ведостволар, жазалау органдары құрайды.  Азаматтық қоғам мен мемлекет бір-біріне тәуелділікте болады, бірін-бірі толықтырып отырады. Мемлекет азаматтық қоғамның ең жоғарғы институты – парламент жасаған заңдармен өз функциясын жүзеге асырады. Азаматтық қоғам болмаған жерде құқықтық, демократиялық қоғам орамайды.  Азаматтық қоғам мен құқықтық мемлекет өзара бірі-бірі толықтырады, бір-біріне тәуелді. Жетілген азаматтық қоғам болмаса, құқықтық демократиялық мемлекет құруға болмайды, өйткені саналы еркін азаматтар біршама адами қауымдардың тиімді нысандарын құруға қабілетті. Азаматтық қоғам – құқықтық мемлекеттің негізі. Азаматтық қоғамсыз құқықтық мемлекет болмайды. | |
| **Сабақ барысында орындалатын тапсырмалар:**  1-тапсырма. Сәйкестендіріңіз:   |  |  |  |  | | --- | --- | --- | --- | | 1 | Құқықтық мемлекет | А | Билікті асыра пайдалануға кедергі келтіретін қағидат. Мемлекеттік билік 3 тармаққа бөлінеді: заң шығарушы, атқарушы және сот төрелігі. | | 2 | Билікті бөлу | Ә | Мемлекет басшысының заң шығарушы орган қабылдаған заңның қабылдануын тоқтату немесе болдырмау құқығы. | | 3 | Вето | Б | Барлық адамдар заңға бірдей бағынатын мемлекет. |   2-тапсырма. Кестені толтырыңыз   |  |  | | --- | --- | | Азаматтық қоғам құрылымы | Қалай түсінеміз? | | Экономикалық жүйе |  | | Саяси жүйе |  | | Ақпараттық жүйе |  | | Әлеуметтік жүйе |  | | Рухани-мәдени жүйе |  | | |
| **Сілтеме:**  <http://tak-to-ent.net/publ/12-1-0-338>  <http://ftk.narod.ru/download/pravo/osnovi/007.htm> | |
| **Сабақты қорытындалау:**   1. Құқықтық мемлекет деген не? 2. Демократия дегеніміз не? 3. Демократиялық институттар қалай жұмыс істейді? 4. Азаматтық қоғам дегеніміз не? 5. Азаматтық қоғам құрылымына түсінік беріңдер. | |
| **Үйге тапсырма: 12-14** параграфты оқу, берілген тапсырмаларды орындау, “Мемлекет күшті, егер ондағы заңдар құрметтелсе” тақырыбына эссе жазу. | |