*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 8-9-ші сабақ |
| **§14-15** | Пәннің атауы: Құқық негіздері |
| **Сабақтың тақырыбы:** | Азаматтық қоғам түсінігі, оның негізгі элементтері мен институттары |
| **Сабақтың мақсаты:** | 10.1.2.3 – конституциялық принциптер негізінде азаматтық қоғамның элементтері мен институттарын ажырату;  10.1.2.4 – азаматтық қоғамның мәні мен функционалдық маңызы туралы білімін көрсету |
| **Сабақтың барысы:**  **Азаматтық** **қоғам дегеніміз** – адамгершілік, діни, ұлттық, әлеуметтік-экономикалық, отбасылық қарым-қатынастар мен институттардың жиынтығы, солардың көмегімен тұлғалар мен топтардың мүдделері қанағаттандырылады. Азаматтық қоғам – құқықтық мемлекеттің негізі. Азаматтық қоғам болмаса, құқықтық мемлекет те болмайды.  *Азаматтық қоғамның құрылымы* мынадай **б**өліктерден тұрады:   1. мемлекеттік емес, әлеуметтік-экономикалық қатынастар және институттар (меншік, еңбек, кәсіпкерлік); 2. мемлекеттен тәуелсіз өндірушілер (жеке фирмалар); 3. қоғамдық ұйымдар мен қауымдастықтар); 4. саяси партиялар мен қозғалыстар; 5. тәрбие беру және мемлекеттік емес білім беру саласы; 6. мемлекеттік емес БАҚ жүйесі; 7. отбасы; 8. мешіт, шіркеу және т.б.   **Азаматтық қоғамның міндеті** – жеке адам мен мемлекет арасында делдал болу.  **Азаматтық қоғамның мақсаты** – қоғамның әр мүшесінің мүдделерін қорғау, оның мүдделерін билік пен қоғам алдында бейімдеу, билік қызметін қоғамдық бақылау әрі оның ішкі және сыртқы саясатын қалыптастыру.  **Азаматтық қоғам институттары:**   1. *Саяси партиялар –* ҚР азаматтарының ерікті бірлестігі. 2. *Кәсіптік одақтар –* азаматтардың ерікті түрде құратын дербес, тіркелген жеке мүшелігі бар қоғамдық бірлестіктері. 3. *Діни бірлестіктер –* жергілікті діни бірлестіктер (қауымдастықтар), діни басқармалар (орталықтар), сондай-ақ діни оқу орындары мен ғибадатханалар, мешіттер, шіркеулер. 4. *Бұқаралық ақпарат құралы –* мерзімді баспасөз басылымы, радио және теледидар бағдарламасы, киноқұжаттама, дыбыс-бейне жазбасы және көпшілік қол жеткізе алатын телекоммуникациялық желілердегі web-сайттарды қоса алғанда, бұқаралық ақпаратты мерзімді немесе үздіксіз жария таратудың басқа да нысаны. 5. *Қоғамдық бірлестіктер –* саяси партиялар, кәсіптік одақтар және азаматтардың ортақ мақсаттарға қол жеткізуі үшін ерікті негізде құрған, заңнамаға қайшы келмейтін басқа да бірлестіктері. 6. *Үкіметтік емес ұйым –* ортақ мақсаттарға қол жеткізу үшін азаматтар және мемлекеттік емес заңды тұлғалар Қазақстан Республикасының заңнамасына сәйкес ерікті негізде құрған коммерциялық емес ұйым. 7. *Ұлттық-мәдени бірлестік –* өзін белгілі бір этникалық бірлестікке жатқызатын азаматтардың өзінің ұлттық ерекшелігін сақтау, тілін, білімін және мәдениетін дамыту мәселелерін дербес шешу мақсатында құрған бірлестігі. 8. *Жергілікті өзін-өзі басқару –* жергілікті маңызы бар мәселелерді тікелей немесе жергілікті өзін-өзі басқару органдары арқылы дербес шешу мақсатында, азаматтардың тұрғылықты жері бойынша белгілі бір мекендер шегінде құрған өзін-өзі ұйымдастыру нысаны.   **Азаматтық қоғам 4 міндетті элементтен тұрады:**   1. Азамат; 2. Қоғам; 3. Мемлекет; 4. Құқық.   Бұл элементтер бір-бірімен өзара байланысты. Азаматтық қоғам мемлекетсіз, ал мемлекет адамдарсыз өмір сүре алмайды. Азамат – мемлекет пен қоғамның негізі. | |
| **Сабақ барысында орындалатын тапсырмалар:**    1-тапсырма. Кестені толтырыңыз   |  |  |  | | --- | --- | --- | | **Азаматтық қоғамды қалыптастырудағы маңызды факторлар:** | | | | Экономикалық | Саяси | Рухани | |  |  |  |   2-тапсырма. Кестені толтырыңыз:   |  |  |  | | --- | --- | --- | | **№** | **Азаматтық қоғам белгілері** | **Белгінің мазмұны** | | 1 |  |  | | 2 |  |  | | 3 |  |  | | 4 |  |  | | 5 |  |  | | 6 |  |  | | 7 |  |  | | 8 |  |  | | 9 |  |  | | 10 |  |  |   3-тапсырма. Сәйкестендіріңіз:   |  |  |  |  | | --- | --- | --- | --- | | 1 | Бұқаралық ақпарат құралы | А | саяси партиялар, кәсіптік одақтар және азаматтардың ортақ мақсаттарға қол жеткізуі үшін ерікті негізде құрған, заңнамаға қайшы келмейтін басқа да бірлесатіктері. | | 2 | Кәсіптік одақтар | Ә | жергілікті маңызы бар мәселелерді тікелей немесе жергілікті өзін-өзі басқару органдары арқылы дербес шешу мақсатында, азаматтардың тұрғылықты жері бойынша белгілі бір мекендер шегінде құрған өзін-өзі ұйымдастыру нысаны. | | 3 | Қоғамдық бірлестіктер | Б | ҚР азаматтарының ерікті бірлестігі. | | 4 | Саяси партиялар | В | ортақ мақсаттарға қол жеткізу үшін азаматтар және мемлекеттік емес заңды тұлғалар Қазақстан Республикасының заңнамасына сәйкес ерікті негізде құрған коммерциялық емес ұйым. | | 5 | Ұлттық-мәдени бірлестік | Г | мерзімді баспасөз басылымы, радио және теледидар бағдарламасы, киноқұжаттама, дыбыс-бейне жазбасы және көпшілік қол жеткізе алатын телекоммуникациялық желілердегі web-сайттардқоса алғанда, бұқаралық ақпаратты мерзімді немесе үздіксіз жария таратудың басқа да нысаны. | | 6 | Діни бірлестіктер | Ғ | өзін белгілі бір этникалық бірлестікке жатқызатын азаматтардың өзінің ұлттық ерекшелігін сақтау, тілін, білімін және мәдениетін дамыту мәселелерін дербес шешу мақсатында құрған бірлестігі. | | 7 | Жергілікті өзін-өзі басқару | Д | жергілікті діни бірлестіктер (қауымдастықтар), діни басқармалар (орталықтар), сондай-ақ діни оқу орындары мен ғибадатханалар, мешіттер, шіркеулер | | 8 | Үкіметтік емес ұйым | Е | азаматтардың ерікті түрде құратын дербес, тіркелген жеке мүшелігі бар қоғамдық бірлестіктері. | | |
| **Сілтеме:** <http://adilet.zan.kz/kaz/docs/K950001000_>  <https>[://www.youtube.com/watch?v=50HQIoocKo8](https://www.youtube.com/watch?v=50HQIoocKo8)  https://[www.youtube.com/watch?v=8lvKO7ocBBg](https://www.youtube.com/watch?v=8lvKO7ocBBg) | |
| **Сабақты қорытындылау:**   1. Азаматтық қоғам деген не? 2. 56-беттегі «Қызықты деректерді» оқып, азаматтық қоғам туралы белгілі ойшылдардың анықтамаларын оқыңдар. 3. Азаматтық қоғам құрылымына түсінік беріңдер. 4. Азаматтық қоғамның белгілерін атаңдар. 5. Демократиялық қоғам мен Азаматтық қоғамның қандай айырмашылығы бар? | |
| **Үйге тапсырма:** 14-15 параграфты оқу, тапсырманы орындау | |