*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 15-16-шы сабақ |
| **§22-23** | Пәннің атауы: Құқық негіздері |
| **Сабақтың тақырыбы:** | Қазақстан Республикасының құқық қорғау органдары: ішкі істер министрлігі, прокуратура, сыбайлас жемқорлыққа қарсы қызмет органдар |
| **Сабақтың мақсаты:** | 10.2.1.1 – Конституциялық құқық институттарын құқықтық норма жүйесі ретінде түсіндіру |
| **Сабақтың барысы:**  Құқық қорғау органдары құқық қорғау қызметін жүзеге асыру үшін арнайы құрылған. Құқық қорғау органдарының мақсаты – заңдарды ықтимал және нақты тәртіп бұзушылардан қорғау, азаматтар, кәсіпорындар, ұйымдар, қоғам мен мемлекеттің құқықтарын қалпына келтіру, тәжірибеде құқық қорғау қызметінің бір түрінде жүзеге асатын құқықтық тәртіпті және қауіпсіздікті қамтамасыз ету.  **Прокуратура –** адам құқықтарын сақтайтын және қорғайтын орган. Прокуратура мемлекет атынан Қазақстан Республикасының аумағында заңдылықтың сақталуына заңда белгіленген шекте және нысандарға жоғары қадағалауды жүзеге асырады, сотта мемлекеттің мүддесін білдіреді және мемлекет атынан қылмыстық қудалауды жүзеге асырады.  **Прокуратура мынадай қызметтерді іске асырады:**   * Адамның және азаматтың құқықтары мен бостандықтарын, заңды тұлғалардың,   қоғамның және мемлекеттің заңды мүдделерін қорғайды және қалпына келтіреді.   * Заңбұзушылықтарды анықтайды және оларды жояды, оны туындататын себептер мен шарттарды, сондай – ақ олардың зардаптарын анықтайды; * Құқық қорғау мен заңды, тәртіп пен қылмысқа қарсы күресті қамтамасыз ету жөніндегі өзге де мамлекеттік органдардың қызметтерін үйлестіреді; * Заңда және Қазақстан Республикасы Президентінің актілерінде айқындалған өзге де міндеттерді жүзеге асырады.   **Прокуратураның құқықтық актілерінің жүйесін құрайтындар**:   * Прокурорлар реттеу актілері: нұсқау, ұсыныс, үндеу, алдын ала ескерту, заңға түсіндірме; * Прокурорлар қадағалау актілері: наразылық, қаулы, ұйғарым, өтініш, санкция; * Прокуратура қызметі мен ұйымдастыру мәселелерін реттейтін актілер: бұйрықтар, нұсқаулықтар және т.б.   ҚР Президентінің 2019 ж. 13 маусымдағы Жарлығымен ҚР Мемлекеттік қызмет істері және сыбайлас жемқорлыққа қарсы іс-қимыл агенттігі *ҚР Мемлекеттік қызмет істері агенттігі* болып қайта аталды. Агенттіктің Сыбайлас жемқорлыққа қарсы іс-қимыл ұлттық бюросы *ҚР Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет)* болыпқайтақұрылды*.* Ол ҚР Президентіне тікелей бағынады және есеп береді.  Құқық қорғау органдарының арасында ішкі істер органдары (ІІО) немесе полиция органдары функциясының көптігімен ерекшеленеді. **ІІО** – құрамы жағынан өте көп, әртүрлі қызметтерді орындайтын, ауқымды өкілеттіліктері бар орган. Олар әдістерді, сендіру мен мәжбүрлеу түрлерін пайдалана алады.  Ішкі істер органдарының бірыңғай жүйесін Ішкі істер министрлігі құрайды. Оның құрамына департаменттер, облыстық, республикалық маңызы бар қалалардағы ішкі істер басқармасы, білім беру мекемелері және басқа да ұйымдар кіреді. Ішкі істер органдарының бүкіл жүйесінің қызметін Ішкі істер министрі – ішкі әскерлер қолбасшысы басқарады.  **ІІО қызметі** «ҚР ішкі істер органдары туралы», «Құқықбұзушылықтың алдын-алу туралы», «Кәмелетке толмағандар арасындағы құқықбұзушылықтардың профилактикасы туралы», «Құқық қорғау қызметі туралы», «ҚР-сының мемлекеттік қызметі туралы» және басқа да заңдармен реттеледі.  Құқық қорғау органдарының қызметкерлері мынадай **құқықтарға ие**:   * қызметтік міндеттерін орындау үшін қажетті ақпараттар мен материалдарды белгіленген тәртіппен алу; * мемлекеттік және мемлекеттік емес органдарда қызметтік міндеттерін орындауға байланысты белгіленген тәртіппен мәліметтерге қол жеткізу; * ҚР-сының заңнамасына сәйкес өз өмірі, денсаулығы және мүлкі, отбасы мүшелерінің өмірі, денсаулығы және мүлкі мемлекеттің қорғауында болады.   **ҚР құқық қорғау органдары қызметкерлері**:   * ҚР-сының Конституциясын және ҚР заңнамасын сақтауға; * адамның және азаматтың құқықтары мен бостандықтарының, сондай-ақ жеке және заңды тұлғалардың, мемлекеттің заңды мүдделерінің сақталуы мен қорғалуын қамтамасыз етуге; * жеке және заңды тұлғалардың өтініштерін заңда көзделген тәртіпте, мерзімде қарауға және олар бойынша қажетті шаралар қабылдауға; * мемлекеттік құпияларды және заңмен қорғалатын өзге де құпияны заңмен белгіленген уақыт ішінде, тіпті құқық қорғау қызметі тоқтатылғаннан кейін де сақтау, ол жөнінде қолхат беру; * қызметтік міндетін орындау кезінде алынған азаматтардың жеке өмірін, ар-намысын және қадір-қасиетін қозғайтын құпия ақпараттарды сақтауға және заңдарда көзделген жағдайларды қоспағанда, олардан мұндай ақпарат беруді талап етпеуге және т.б. міндетті.   Азаматтар қоғамдық тәртіпті қамтамасыз етуге ерікті түрде қатыса алады.  Осыған байланысты **ІІО-ның басты міндеті** – азаматтардың құқықтарын қорғау, сақтау және қамтамасыз ету. ІІО қызметі қауіпсіз өмір сүру жағдайларын жасауға, адамдарды көшеде қылмыстық әрекеттерден қорғауға, айрықша мәселелерді шешу барысында жеке және заңды тұлғаларға көмек көрсетуге бағытталуы тиіс. | |
| **Сабақ барысында орындалатын тапсырмалар:**  1-тапсырма. Терминмен жұмыс   |  |  | | --- | --- | | Прокуратура |  | | Сыбайлас жемқорлыққа қарсы қызмет |  | | Ішкі істер органдары |  | | Полиция |  |   2-тапсырма. Кестені толтырыңыз:   |  |  | | --- | --- | | Прокуратураның атқаратын қызметтері | Пркуратураның құқықтық актілерінің жүйесі | |  |  |     а) Адамның және азаматтың құқықтары мен бостандықтарын, заңды тұлғалардың,  қоғамның және мемлекеттің заңды мүдделерін қорғайды және қалпына келтіреді.  ә) Прокурорлар реттеу актілері: нұсқау, ұсыныс, үндеу, алдын ала ескерту, заңға түсіндірме б) Заңбұзушылықтарды анықтайды және оларды жояды, оны туындататын себепт ер мен шарттарды, сондай – ақ олардың зардаптарын анықтайды;  в) Прокуратура қызметі мен ұйымдастыру мәселелерін реттейтін актілер: бұйрықтар, нұсқаулықтар  г) Құқық қорғау мен заңды, тәртіп пен қылмысқа қарсы күресті қамтамасыз ету жөніндегі өзге де мамлекеттік органдардың қызметтерін үйлестіреді;  ғ) Заңда және Қазақстан Республикасы Президентінің актілерінде айқындалған өзге де міндеттерді жүзеге асырады.  д) Прокурорлар қадағалау актілері: наразылық, қаулы, ұйғарым, өтініш, санкция; | |
| **Сабақты қорытындылау:**   1. Құқық қорғау органдары жүйесіндегі прокуратураның рөлі қандай? Прокурордың қандай өкілеттілігі бар? 2. Сыбайлас жемқорлыққа қарсы қызмет қандай мақсатта құрылды? Осы қызметтің құқықтары мен міндеттерін ашыңдар. 3. Ішкі істер органдарына түсінік беріңдер. Ішкі істер органдарының қандай міндеттері бар? ІІО-ның басқа құқық қорғау органдарынан қандай айырмашылығы бар? | |
| **Үйге тапсырма: 22-23** параграфты оқу, сұрақтарға жауап беру, тапсырманы дәптерге орындау, тапсырманы тексеру жұмысы келесі сабақта жүргізіледі | |