*Төлеген Гүлнұр Иембердіқызы – №198 жалпы білім беретін мектептің тарих пәнінің мұғалімі*

|  |  |
| --- | --- |
| **1-тоқсан** | 11-ші сабақ |
| **§17-19** | Пәннің атауы: Құқық негіздері |
| **Сабақтың тақырыбы:** | Адам құқығы түсінігі және оның негізгі түрлері |
| **Сабақтың мақсаты:** | 10.1.3.2 – адам және азаматтың құқықтары мен бостандықтарын жіктеу (саяси, азаматтық, әлеуметтік, экономикалық және мәдени);  10.1.3.3 – адам құқықтары саласындағы халықаралық құжаттардың маңыздылығын бағалау (Адам құқықтарының жалпыға бірдей декларациясы, Азаматтық және саяси құқықтар туралы халықаралық пакт, Экономикалық, әлеуметтік және мәдени құқықтар туралы халықаралық пакт) |
| **Сабақтың барысы:**  **Адам құқығы –** маңызды демократиялық құндылық, ол заңмен мойындалады және мемлекетпен қорғалады. Адам құқықтары міндеттермен толықтырылады. Міндеттер болмаса, құқық болмайды, сондай-ақ құқық болмаса, міндеттер де болмайды.  Адам құқығы мен бостандығын жіктеу:   * Субъекті бойынша: 1) Адам құқықтары мен бостандықтары   2) Азаматтың құқықтары мен бостандықтары   * Сипаты бойынша: 1) Жеке   2) Топтық   * Мазмұны бойынша 1) Адам мен азаматтың жеке (азаматтық) құқықтары мен бостандықтары   2) Адам мен азаматтың саяси құқықтары мен бостандықтары  3) Адам мен азаматтың әлеуметтік-экономикалық құқықтары мен  бостандықтары  4) Адам мен азаматтың әлеуметтік және мәдени құқықтары мен  Бостандықтары  Адам құқықтарын жіктеудің басқа да түрлері бар. Жариялау кезеңдеріне қарай, азаматтардың іргелі құқықтары мен бостандықтары негіздерін, әдетте, 3 буынға бөледі.  1-буын – жекетұлғаның жеке бостандығын қамтамасыз ететін құқықтар.  2-буын – жеке адамның әлеуметтік құқығы.  3-буын – жеке адам емес, ұжыммен, қауыммен жүзеге асырылатын ұжымдық құқық.  *Адамның міндеттері* – мемлекет белгілеген және заңда бекітілген, қоғамға қажет лайықты мінез-құлық түрлері мен шаралары. Басқаша айтқанда, міндеттер – адамның жүзеге асыруы тиіс әрекеттері. Бұл әрекеттер орындалмаған жағдайда, жазалау түріндегі теріс салдары болуы мүмкін.  Құқықтар мен міндеттер бір-бірімен байланыста болады.  **Құқықтық мәртебе** - Конституция мен заңнамада танылған субъектілердің құқықтары мен міндеттерінің жиынтығы, сондай-ақ мемлекеттік органдар мен лауазымды тұлғалардың өкілеттілігі, соның көмегімен өздерінің әлеуметтік қызметтерін атқарады. Құқықтық мәртебенің негізін құқықтар мен міндеттер құрайды.  **Құқықтық мәртебенің құрылымы**:   * Құқықтар мен міндеттер * Заңды жауаптылық * Заңды мүдделер * Заңды тұлға * Құқықтық қағидалар және т.б.   **Құқықтық мәртебенің түрлері:**   * жеке адамның жалпы немесе халықаралық құқықтық мәртебесі; * азаматтың негізгі немесе конституциялық мәртебесі; * азаматтардың белгілі бір санаттарының арнайы немесе тектік мәртебесі; * жеке мәртебесі; * тұлғалардың жеке және заңды мәртебесі; * шетелдіктердің, азаматтығы жоқ адамдардың, босқындардың мәртебесі; * шетелде жүрген қазақстандық азаматтардың мәртебесі; * салалық мәртебелер: азаматтық-құқықтық, әкімшілік-құқықтық және т.б. * кәсіби және лауазымдық мәртебесі (депутат, министр, судья, прокурор мәртебесі және т.б.); * түрлі төтенше жағдайларда немесе елдің ерекше аймақтарында жұмыс істейтін адамдардың мәртебесі.   **Адам құқығын қорғау –** адам құқығын бұзуды болдырмауға, тоқтатуға немесе жұмсартуға бағытталған шаралар. Олар адам құқығын бұзудың қайнаркөздеріне құқықтық, қоғамдық, моральдық, саяси қысым көрсету жолымен жүзеге асады. Адам құқығын қорғауды мемлекет, қоғамдық ұйымдар мен жекетұлғалар жүзеге асырады.  **Адам құқығын қорғау әдістері:**   1. Мемлекеттік қорғау; 2. Сот қорғауы; 3. Мемлекеттік емес қорғау; 4. Өзін-өзі қорғау.   Адам құқығы саласындағы халықаралық құжаттар:   |  |  | | --- | --- | | 1948 жылы 10 желтоқсанда | БҰҰ Бас Ассамблеясы Адам құқықтарының жалпыға бірдей Декларациясы қабылдады. | | 1966 жылы 16 желтоқсанда  1976 жылы | 1. Азаматтық және саяси құқықтар туралы халықаралық пакт; 2. Экономикалық, әлеуметтік және мәдени құқықтар жөніндегі халықаралық пакт қабылданды.   Бұл пактілер күшіне енді. | | Қазақстан 1998 жылы | Әйелдерді кемсітушіліктің барлық нысандарын жою туралы конвенцияға қосылды. | | 1989 жылы | Бала құқығы туралы конвенция қабылданды. Қазақстан 1994 жылы аталған конвенцияны, ал 2008 жылы Мүгедектер құқығы туралы конвенцияны ратификациялады. |   **Ратификация**  дегеніміз – еліміздегі барлық заңдар осы Конвенция ережелерімен сәйкестендіріледі деген сөз. Осыған байланысты адам құқығын қорғау арнайы кешенмен қамтамасыз етіледі. Азаматтарының құқықтарын қамтамасыз етуде халық және халықаралық қоғамдастық алдындағы негізгі жауаптылық мемлекеттің мойнында. Азаматтардың құқықтары мен бостандықтарын қорғау – құқық қорғау органдарының ерекше қызметі. Бұл қызметті әр адамға жеке қарау негізінде мемлекеттік билік жүзегег асырады. | |
| **Сабақ барысында орындалалатын тапсырмалар:**  1-тапсырма. Кестені толтырыңыз:   |  |  |  | | --- | --- | --- | | **Адам құқығы мен бостандығын жіктеу** | | | | Субъекті бойынша | Сипаты бойынша | Мазмұны бойынша | |  |  |  |  1. Адам мен азаматтың әлеуметтік-экономикалық құқықтары мен бостандықтары 2. Жеке 3. Адам мен азаматтың жеке (азаматтық) құқықтары мен бостандықтары 4. Адам құқықтары мен бостандықтар 5. Азаматтың құқықтары мен бостандықтар 6. Топтық 7. Адам мен азаматтың саяси құқықтары мен бостандықтары 8. Адам мен азаматтың әлеуметтік және мәдени құқықтары мен бостандықтары   2-тапсырма. Кестені толтырыңыз:   |  |  | | --- | --- | | Құқықтық мәртебенің құрылымы |  | | Құқықтық мәртебенің түрлері |  |   3-тапсырма. Кестені толтырыңыз:   |  |  |  | | --- | --- | --- | | № | Азаматтық және саяси құқықтар туралы халықаралық пактіні ратификацияламаған (қабылдамаған) елдер | Экономикалық, әлеуметтік және мәдени құқықтар туралы халықаралық пактіні ратификацияламаған (қабылдамаған) елдер | | 1 |  |  | | 2 |  |  | | 3 |  |  |   4-тапсырма. Берілген жағдаятпен таныса отырып, халықаралық құжаттар мен ҚР Конституция бойынша білімдерін пайдаланып, кестені толтырыңыз:   |  |  |  |  | | --- | --- | --- | --- | |  | **Азаматтың қандай құқықтары мен бостандықтары бұзылды?**   * **Азаматтық (жеке)** * **Саяси** * **Әлеуметтік-экономикалық** * **Мәдени** | **Бұл қай халықаралық құжатта көрсетілген. Баптарды атаңыз.** | **ҚР Конституциясының баптарында жазылған.**  **Баптарды атаңыз.** | | Жазысқан хаттарының, телефон арқылы сөйлескен сөздерінің, почта, телеграф арқылы және басқа жолдармен алысқан хабарларын байланыс операторы көпшілікке жариялай ала ма? |  |  |  | | Айгүл атты азаматқа өзінің ана тілінде ән айтуға жұмыс орны тыйым салды. Бұл әрекет қаншалықты заңды? |  |  |  | | Берік деген азамат күніне 10 сағат жұмыс жасайды. Еңбек жағдайына құқығы қандай? |  |  |  | | Марияға өзінің «Инстаграмм» желісіндегі парақшасын жүргізуге тыйым салынды. |  |  |  | | |
| **Сілтеме:** <http://adilet.zan.kz/kaz/docs/K950001000_>  <http://www.adilet.gov.kz/ru/node/23780>  <https://articlekz.com/kk/article/15875>  <http://www.adilet.gov.kz/ru/node/23782>  <https://www.youtube.com/watch?v=8AlutjeDCQU> | |
| **Сабақты қорытындылау:**   1. Адам мен азаматтардың құқықтарын қамтамасыз етудегі мемлекеттің рөлі қандай? 2. ҚР Конституциясы әрбір азаматқа қандай міндеттерді жүктейді? 3. Адам құқықтарының жіктелуін көрсетіңдер. Бірінші, екінші және үшінші буын құқықтары дегеніміз не? 4. Адамның табиғи құқықтарының мәні неде? | |
| **Үйге тапсырма**: 17-19 параграфты оқу, тапсырмаларды орындау, «Қазіргі әлемдегі адам құқықтарының қорғалуда ма?» қорытынды ой жазу | |